REPUBLIKA HRVATSKAa

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA:

URBROJ:

Ivanić-Grad,

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o izmjenama Odluke o osnivanju Gradske knjižnice Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o izmjenama Odluke o osnivanju Gradske knjižnice Ivanić-Grad**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Tihana Vuković Počuč, privremena pročelnica Upravnog odjela za lokalnu samoupravu, pravne poslove i društvenu djelatnost.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 7. 12. i 13. Zakona o ustanovama (Narodne novine, broj 76/93, 29/97, 47/99, 35/08), članka 9. Zakona o knjižnicama (Narodne novine, broj 105/97, 5/98, 104/00, 69/09) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj 37. sjednici održanoj dana \_\_\_\_\_veljače 2017. donijelo je sljedeću

**O D L U K U**

**o izmjenama Odluke o osnivanju Gradske knjižnice Ivanić-Grad**

Članak 1.

U Odluci o osnivanju Gradske knjižnice Ivanić-Grad („Službeni glasnik“ 2/16; u daljnjem tekstu: Odluka), članak 3. mijenja se i glasi:

„Članak 3.

Djelatnost Knjižnice obuhvaća:

- nabava knjižnične građe,

- stručna obrada, čuvanje i zaštitu knjižnične građe, te provođenje mjere zaštite

knjižnične građe koja je kulturno dobro,

- izrada biltena, kataloga, bibliografija i drugih informacijskih pomagala,

- sudjelovanje u izradi skupnih kataloga i baza podataka,

- omogućavanje pristupačnosti knjižnične građe i informacija korisnicima prema

njihovim potrebama i zahtjevima,

- osiguravanje korištenja i posudbe knjižnične građe, te protok informacija,

- poticanje i pomoć korisnicima pri izboru i korištenju knjižnične građe, informacijskih

pomagala i izvora, te

- vođenje dokumentacije o građi i korisnicima.

Knjižnica može obavljati i druge djelatnosti koje služe obavljanju djelatnosti iz stavka 1. ovog članka.“

Članak 2.

Članak 4. Odluke mijenja se i glasi:

„Članak 4.

„Knjižnica ima tijela propisana Zakonom o knjižnicama.

Ravnatelja imenuje i razrješuje gradonačelnik Grada Ivanić – Grada.

U slučaju da Knjižnica ima više od 5 djelatnika, ravnatelja imenuje i razrješuje gradonačelnik Grada Ivanić – Grada na prijedlog Upravnog vijeća.

Ravnatelj se imenuje na četiri godine uz mogućnost ponovnog imenovanja.

Uvjeti i postupak za imenovanje i razrješenje ravnatelja, njegov djelokrug i ovlaštenja pobliže se uređuju statutom, u skladu sa Zakonom o knjižnicama i ovom Odlukom.

Članak 3.

Ova Odluka stupa na snagu prvog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA:021-05/17-01/ Predsjednik Gradskog vijeća:

URBROJ: 238/10-01-17-

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Odluka o izmjenama Odluke o osnivanju Gradske knjižnice Ivanić-Grad |
| **PRAVNI TEMELJ:** | Temeljem članka 7. 12. i 13. Zakona o ustanovama (Narodne novine, broj 76/93, 29/97, 47/99, 35/08), članka 9. Zakona o knjižnicama (Narodne novine, broj 105/97, 5/98, 104/00, 69/09) i članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Dana 03. siječnja 2017. nakon pribavljenih suglasnosti za odvajanje Gradske knjižnice Ivanić-Grad iz sastava Pučkog otvorenog učilišta Ivanić-Grad podnesen je pred Ministarstvom kulture u skladu s čl. 8. Zakona o ustanovama ( NN 76/93, 29/97, 47/99, 35/08 ) zahtjev za ocjenu suglasnosti Odluke o osnivanje Gradske knjižnice Ivanić-grad sa zakonom. U predmetnom postupku zatražena je dopuna predmetne Odluke na način da se u istoj taksativno navedu i djelatnosti definirane statutom Gradske knjižnice Ivanić-Grad, kao i da se definira mogućnost ustroja Upravnog vijeća u slučaju povećanja broja zaposlenih u knjižnici. Slijedom navedenoga Ministarstvo kulture predložilo je predmetnu Odluku o izmjenama Odluke o osnivanju Gradske knjižnice Ivanić-Grad, nakon čega će biti ostvarene sve pretpostavke za odvajanje i upis Gradske knjižnice Ivanić-Grad u registar Trgovačkog suda kao samostalne ustanove.